《寄题陈桥驿》
明代·王恪

五代干戈苦战争，天心拨乱主潜生。营光久应焚香祝，检点曾传得谶惊。

仓卒黄袍酬素志，绸缪金匮负遗盟。最怜永弃幽燕地，当日师名是北征。

作者简介：王恪，字克敬，号淡轩。东莞人。缜父。明代宗景泰七年（一四五六）举人，补授庆远府同知。丁外艰，起补泉州，擢宝庆知府。年九十四卒。事见民国《东莞县志》卷五六。